A debütáláson elért nyolcadik helyüknek köszönhetően a következő évben automatikusan döntősök voltak, ahol ismét a nyolcadik helyet szerezték meg. A 2008-as szabálymódosítás értelmében az első tíz helyezett már nem jut automatikusan a döntőbe a következő évi versenyen, így először az elődöntőben kell kivívniuk a továbbjutást. 2008-ban érték el eddigi legjobb helyezésüket, amikor a negyedik helyen végeztek. 2011-ben először fordult elő, hogy nem jutottak tovább az elődöntőből, illetve a 2012-es bakui versenyen az Azerbajdzsánnal szemben fennálló kölcsönös politikai érdekkülönbségek miatt volt kénytelen határidő után visszalépni; pénzbírság fejében. A 2013-as versenyre visszatértek, ahol bejutottak a döntőbe, de ott csak a tizennyolcadik helyet szerezték meg. A 2014-es verseny előtt nagy esélyesnek tartották Aram Mp3 dalát; végül a 4. helyen végeztek. 2015-ben a Föld minden kontinenséről összeállt csapat a 16. helyen végezett, míg 2016-ban győzelemre esélyes Iveta Mukuchyannak a 7. helyet sikerült elérnie. A következő évben a 18. helyig jutottak.